18 Lefase ga le na ponelopele ka bophelo. Ge o ka bonela dilo pele, wa fapana le lefase gomme wa se tšee karolo medirong ya lona e senyago boitshwaro le yeo e gobatšago moyeng, o tla “[swarelela] ka go tia bophelong bja kgonthe.” (1 Tim. 6:19) Kgaetšedi yo go boletšwego ka yena pejana o re: “Ge o ka emela seo o se dumelago, o tla thaba kudu mafelelong. Se se tla bontšha gore o na le sebete sa go dira se se fapanego le lefase la Sathane. Sa bohlokwa kudu, go bjalo ka ge eka o bona Jehofa Modimo a ikgantšha ka wena e bile a myemyela! Ge o ikwa ka tsela yeo o tla iteboga e le ruri!” Modiro wa boboledi o ile wa tšwela pele gabotse, gomme gwa hlongwa diphuthego tše dingwe. Ka September 1, 2006, go ile gwa hlongwa tikologo ya mathomo ya se-Creole sa Haiti. Tikologo yeo e be e bopša ke diphuthego tše šupago le dihlopha tše pedi, gomme Barnabé Biabiany e le molebeledi wa tikologo.